રાજસ્થાન બોર્ડરને અડીને આવેલા પાંથાવાડા ગામની જયંતિભાઈ સોમાભાઈ આંગડીયા પેઢીમાં આજે બપોરના સુમારે જ્યારે આંગડિયા પેઢીના કર્મચારીઓ કામ કરી રહ્યાં હતા ત્યારે અચાનક જ આજે ત્રણ અજાણ્યા શખ્સોએ બંદૂકની અણીએ લૂંટ ચલાવી હતી. માત્ર બે જ મિનીટના ટૂંકા સમયમાં આ ત્રણે શખ્શો દ્વારા હથિયાર બતાવી લુંટ ચલાવી ફરાર થઇ ગયા. સૌથી મહત્વની બાબત તો એ છે કે આ આંગડિયા પેઢી પાંથાવાડા ગામની મધ્યમાં આવેલી છે, જે આંગડીયા પેઢીમાં લૂંટ ચલાવવામાં આવી તે પાંથાવાડા પોલીસ સ્ટેશનની ખુબજ નજીક આવેલ છે, છતાં દિવસ દરમ્યાન બનેલી આ ઘટનાને લઇને પોલીસની કામગીરી સામે અનેક સવાલો ઉભા કર્યા છે.